John Ringo

**John Ringo** (Miami-Dade County (Floarida), 22 maart 1963) is in Amerikaansk skriuwer fan romans en koarte ferhalen dy't foar in grut part ta de sjenres fan science fiction en fantasy hearre. Dêrnjonken hat er ek militêre fiksje en politike skrillers skreaun. Ringo hat in militêre eftergrûn en stiet derom bekend dat er syn boeken gauris yn gearwurking mei oare auteurs skriuwt. Tsjin 2011 hied er yn totaal mear as trije miljoen boeken ferkocht, en wie syn wurk oerset yn sân ferskillende talen

## Libben en karriêre
### Jonkheid en oplieding
Ringo waard yn 1963 berne yn Miami-Dade County, oan 'e súdpunt fan it Floarida-skiereilân. Hy brocht in grut part fan syn jonkheid reizgjend troch, mei't syn âlden foar harren wurk gauris ferhúzje moasten, ek om utens. Hy besocht 23 ferskillende lannen foar't syn âlden har mei harren gesin fan sân bern yn Alabama nei wenjen setten. Tsjin 'e tiid dat er yn 1981 yn Winter Park, yn Floarida, fan 'e middelbere skoalle kaam, hie Ringo sadwaande op fjirtjin ferskillende skoallen sitten, wêrûnder guons yn Grikelân, Iraan en Switserlân. Neffens Ringo sels late al dat reizgjen by him ta in geweldige wurdearring foar de oerienkomsten tusken minsken út ferskillende lannen en in bliuwende ôfwearze fan bûtenlânsk iten. 

Nei't er fan 'e middelbere skoalle kommen wie, naam Ringo tsjinst yn it Amerikaanske Leger, dêr't er it ta korporaal brocht by de 82e Parasjutistedifyzje. Hy naam diel oan 'e Amerikaanske ynfal yn Grenada, yn 1983, en tsjinne nei't er earfol ôfswaaid wie, noch twa jier as reservist by de Nasjonale Garde fan Floarida. Nei syn tsjinsttiid studearre Ringo marine biology, dêr't er in associate degree yn behelle. Hy ûntdiek lykwols al rillegau dat mei marine biology gjin drûch brea te fertsjinjen falt, en om't er tsjin dy tiid in frou en twa dochters ûnderhâlde moast, naam er in baan oan as databasebehearder.

### Skriuwkarriêre
Yn 1999 krige Ringo in idee foar in science fiction-ferhaal oer in bûtenierdske ynfaazje fan 'e Ierde en de militêre reäksje dêrop troch de minskheid. Hy wurke dat ferhaal út ta in roman, dy't er de titel *A Hymn Before Battle* joech, nei it gedicht *Hymn Before Action* fan Rudyard Kipling. Neitiid stjoerde er it boek op nei útjouwerij Baen Books, mar dêr waard it ôfwiisd. Doe't Ringo dêroer yn diskusje gie mei de eigner fan 'e útjouwerij, Jim Baen, op it foarum fan 'e webside fan it bedriuw, besleat dy om sels ris nei de roman te sjen. Baen fûn it boek sa goed dat er syn meiwurkers weromfluite en sa koe it dat *A Hymn Before Battle* yn 2000 troch Baen Books publisearre waard.

*A Hymn Before Battle* koe it skoan dwaan, en ek de boeken dy't folgen, diene it goed. Sa goed sels, dat Ringo syn baan opsizze koe om him foltiids op it skriuwen ta te lizzen. Yn 2015 hied er in oeuvre fan 46 romans en in ferskate koarte ferhalen opboud. In protte fan 'e romans skreau er yn gearwurking mei oare auteurs. Sa skreau er de *Empire of Man*-tetralogy tegearre mei David Weber, en wurke er foar de *Cally's War*-trilogy gear mei Julie Cochrane. Oare skriuwers dêr't Ringo mei gearwurke hat, binne Michael Z. Williamson, Linda Evans, Larry Correia, Tom Kratman, Travis S. Taylor en Ryan Sear.

Ringo hat ek ferskate artikels skreaun foar de krante de *[[New York Post]]*, en op 'e tillefyzjestjoerders Fox News en National Geographic Channel hat er as kommentator aktyf west. Yn 2015 wied er mei help fan in profesjonele senarioskriuwer dwaande mei it omwurkjen fan syn boeken *A Hymn Before Battle*, *Ghost* en *Princess of Wands* ta senario's, mei de bedoeling om se ferfilmje te litten. Yn 2012 waard oan Ringo op 'e science fiction-konvinsje DeepSouthCon 50, yn Huntsville (Alabama), de Phoenix Award takend foar syn bydragen oan 'e science fiction-literatuer. Ringo wennet no yn Chattanooga (Tennessee) en hat foarhinne wenne yn Commerce (Georgia) (1995-2003) en Jefferson (Georgia) (2003-2005).

## Wurk
(hjirby giet it om romans, of it moat oars oanjûn stean)
* *Legacy of the Aldenata*-rige (science fiction; ek wol bekend as de *Posleen*-rige of de *Posleen War*-rige)
** *Posleen War*-rige (sintrale ferhaalline)
*** 2000 – *A Hymn Before Battle*
*** 2001 – *Gust Front*
*** 2002 – *When the Devil Dances*
*** 2003 – *Hell's Faire*
** *Hedren War*
*** 2009 – *Eye of the Storm*
** *Posleen War*-rige (sydferhaallinen)
*** 2005 – *Watch on the Rhine* (mei Tom Kratman)
*** 2007 – *Yellow Eyes* (mei Tom Kratman)
*** 2009 – *The Tuloriad* (mei Tom Kratman)
** *Cally's War*-trilogy (spin-offrige)
*** 2004 – *Cally's War* (mei Julie Cochrane)
*** 2007 – *Sister Time* (mei Julie Cochrane)
*** 2009 – *Honor of the Clan* (mei Julie Cochrane)
** oare spin-offromans
*** 2004 – *The Hero* (mei Michael Z. Williamson)
* *Empire of Man*-tetralogy (science fiction)
** 2001 – *March Upcountry* (mei David Weber)
** 2001 – *March to the Sea* (mei David Weber)
** 2003 – *March to the Stars* (mei David Weber)
** 2005 – *We Few* (mei David Weber)
*** omnibusútjeften
**** 2014 – *Empire of Man* (omnibus fan *March Upcountry* en *March to the Sea)</small>
**** 2014 – *Throne of Stars* <small>(omnibus fan *March to the Stars* en *We Few*)</small>
* *The Council Wars*-tetralogy <small>([[fantasy (sjenre)|fantasy]])</small>
** 2003 – *There Will Be Dragons*
** 2004 – *Emerald Sea*
** 2005 – *Against the Tide*
** 2006 – *East of the Sun, West of the Moon*
* *Paladin of Shadows* <small>([[polityk|politike]] [[skriller]]s)</small>
** 2005 – *Ghost*
** 2006 – *Kildar*
** 2006 – *Choosers of the Slain*
** 2006 – *Unto the Breach*
** 2007 – *A Deeper Blue*
** 2013 – *Tiger by the Tail* <small>(mei [[Ryan Sear]])</small>
* *Voyage of the Space Bubble* <small>([[science fiction]], ek bekend as de *Looking Glass*-rige)</small>
** 2005 – *Into the Looking Glass* 
** 2007 – *Vorpal Blade* <small>(mei [[Travis S. Taylor]])</small>
** 2008 – *Manxome Foe* <small>(mei Travis S. Taylor)</small>
** 2008 – *Claws that Catch* <small>(mei Travis S. Taylor)</small>
* *Special Circumstances*-duology
** 2006 – *Princess of Wands*
** 2012 – *Queen of Wands*
* *Troy Rising*-trilogy <small>([[fantasy (sjenre)|fantasy]])</small>
** 2010 – *Live Free or Die*
** 2011 – *Citadel*
** 2011 – *The Hot Gate*
* *Black Tide Rising*-rige <small>([[fantasy (sjenre)|fantasy]])</small>
** 2013 – *Under a Graveyard Sky*
** 2014 – *To Sail a Darkling Sea*
** 2014 – *Islands of Rage and Hope*
** 2015 – *Strands of Sorrow*
** 2016 – *Black Tide Rising* <small>([[blomlêzing]] fan [[koarte ferhalen]], û.red.f. Ringo en [[Gary Poole]])</small>
** 2018 – *The Valley of Shadows* <small>(mei [[Mike Massa]])</small>
** 2019 – *Voices of the Fall* <small>(mei Gary Poole)</small>
** 2019 – *River of Night* <small>(mei Mike Massa)</small>
** 2021 – *We Shall Rise* <small>(mei Gary Poole)</small>
** 2024 – *United We Stand* <small>(mei Gary Poole)</small>
* *Monster Hunter Memoirs* <small>([[fantasy (sjenre)|fantasy]]; spilet yn 'e wrâld fan 'e *Monster Hunter International*-rige)</small>
** 2016 – *Monster Hunter Memoirs: Grunge* <small>(mei [[Larry Correia]])</small>
** 2017 – *Monster Hunter Memoirs: Sinners* <small>(mei Larry Correia)</small>
** 2018 – *Monster Hunter Memoirs: Saints* <small>(mei Larry Correia)</small>
* *TransDimensional Hunter*
** 2022 – *Into the Real* <small>(mei [[Lydia Sherrer]])</small>
** 2023 – *Through the Storm* <small>(mei Lydia Sherrer)</small>
* bydragen oan searjes fan oare auteurs
** *Honorverse*-rige <small>(fan [[David Weber (skriuwer)|David Weber]])</small>
*** 2003 – *Let's Go to Prague* <small>(koart ferhaal yn 'e blomlêzing *The Service of the Sword*, red. David Weber)</small>
*** 2003 – *A Ship Named Francis* <small>(koart ferhaal yn 'e blomlêzing *The Service of the Sword*, red. David Weber)</small>
** *Bolo*-searje <small>(fan [[Keith Laumer]])</small>
*** 2004 – *The Road to Damascus* <small>(mei [[Linda Evans (skriuwster)|Linda Evans]])</small>
** *Clan of the Claw*
*** 2011 – *Exiled* <small>(mei ferskate oaren)</small>
* op harsels steande boeken
** 2006 – *Von Neumann's War* <small>(roman; mei Travis S. Taylor)</small>
** 2008 – *The Last Centurion* <small>(roman)</small>
** 2019 – *Gunpowder & Embers'' (ferhalebondel; mei Kacey Ezell en Christopher L. Smith)

## Prizen en nominaasjes

## Keppelings om utens
*Offisjele webside fan John Ringo